Røykens venner

Røykens venner er en norsk interesseorganisasjon som ble stiftet i forbindelse med at røykeloven trådte i kraft 1. juni 2004. Organisasjonen ønsker en liberalisering av røykeloven for sine medlemmer. Helge Skogstad var initiativtaker og leder. Medlemstallet økte etter hvert til vel 2 000 og kontingenten var øremerket rettslig avklaring av hvorvidt det fortsatt skulle være lov å røyke i lokaler hvor kun medlemmer har adgang.

Foreningen opprettet en del røykeklubber i samarbeid med utesteder. Men da disse ble pålagt å stenge i 2005, dabbet interessen for medlemskap av. Hardanger Hotel, som hadde en slik klubb, gikk imidlertid til sak mot staten. Hotellet tapte i første rettsintans, Oslo tingrett, våren 2006, men vant i Borgarting lagmannsrett i august 2007.http://www.dagbladet.no/nyheter/2007/08/17/509223.html Røykens venner har vært en støttespiller for Hardanger Hotel under den rettslige behandlingen av saken.

 Se også 
Røykfritt Miljø Norge

Referanser

 Eksterne lenker 
 2500 røykere organisert

Kategori:Norske interesseorganisasjoner
Kategori:Etableringer i 2004